《闻官军收复准部四城 其三》
清代·杨锐

自拓伊犁地，频年费转输。先朝有深意，北徼绝强胡。

异域归盟长，安边想庙谟。明明四夷守，经国意何如。

作者简介：（1857—1898）四川绵竹人，初字退之，后字叔峤，又字钝叔。初入张之洞幕。光绪十五年，以举人授内阁中书。后以陈宝箴荐，加四品卿衔充军机章京，参与新政。政变起，与谭嗣同等同被害。为戊戌六君子之一。有《说经堂诗草》。